မရှိတောင့်တ ရှိကြောင့်ကြ

မရှိတောင့်တ ရှိကြောင့်ကြ သည် မြန်မာဆိုရိုးစကား ဖြစ်သည်။ အဓိပ္ပာယ် “မရှိတောင့်တ ရှိကြောင့်ကြ” ဆိုသည်မှာ လူတို့သည် မိမိ၌ မရှိသေးသော အရာများကို ရရှိလို၍ တောင့်တတတ်ကြသကဲ့သို့ ရှိပြီးသော အရာများ ဆုံးရှုံးသွားမည်ကိုလည်း စိုးရိမ်ပူပန်တတ်ကြသည်ဟု ဆိုလိုသည်။ လူ့သဘာဝ၏ နှစ်ဖက်စလုံးကို ဤဆိုရိုးစကားက ဖော်ပြသည်။ မရှိသေးသော အရာကို လိုချင်ခြင်းသည် လူသားတို့၏ သဘာဝဖြစ်သော်လည်း ရရှိပြီးသော အရာကို ဆုံးရှုံးမည်ကို စိုးရိမ်ခြင်းသည်လည်း သဘာဝပင်ဖြစ်သည်။ ထို့ကြောင့် လူတို့သည် မည်သည့်အခါမျှ စိတ်ချမ်းသာစွာ မနေနိုင်ဘဲ အမြဲတမ်း တောင့်တခြင်း သို့မဟုတ် စိုးရိမ်ခြင်း တစ်ခုခုနှင့် ရင်ဆိုင်နေရတတ်သည်။ ကိုးကားချက်များ "လူဆိုတဲ့လူတွေဟာ မရှိပြန်တော့လည်း တောင့်တောင့်တတနှင့် ရှာလိုက်ဖွေလိုက်ရတာ၊ ရှိပြန်တော့လည်း ဖြောင့်ဖြောင့်မှ မအိပ်ရအောင် တကြောင့်ကြကြနှင့် သောကဖိစီးပြီး အစိုးရိမ်ကြီး စိုးရိမ်ကြရပေတယ်၊ ဒါကြောင့် မရှိတောင့်တ ရှိကြောင့်ကြဆိုတဲ့စကားဟာ လွန်စွာမှ မှန်တာပေါ့၊" [၁၂၉၆] မဉ္ဇရီ၊ တ။ ၇၉။ ကိုးကား Category:မြန်မာဆိုရိုးစကားများ